અમે ખાનગી હોસ્પિટલ પહોંચ્યા કે તરત તે પોલીસમેન ત્યાં આવી પહોંચ્યો. એણે અમને ક્લેઈમ મેળવવા માટે પોલીસકેસ કરવાની સલાહ આપી. ડૉક્ટરે પણ અમને એ સૂચન કર્યું. છેવટે અમે તૈયાર થયા અને એ ભાઈએ અમારો પોલીસ કેસ લખ્યો અને સહી કરાવી. અમે તેઓનું નામ પૂછ્યું પણ તેમણે અમને બતાવ્યું નહિ. થોડા સમય બાદ જ્યારે એ પોલીસમેન ચા પીવા નીચે ઊતર્યા ત્યારે ખિસ્સામાં હાથ નાખતા તેમને ખ્યાલ આવ્યો કે આ ઈનામની રકમ એમના પુત્રે મૂકી દીધી લાગે છે ! મારો પુત્ર દવા લેવા નીચે આવ્યો એટલે તેઓ તરત ઉપર આવીને છાનામાના મારા ઓશિકા નીચે એ ઈનામની રકમ પાછી મૂકીને જતા રહ્યા.